“O`zbekneftgaz”: Boshqaruv raisi “Buxoro” neftni qayta ishlash zavodida “GTL” sintetik kerosinini saqlash uchun qilinayotgan ishlar holatini o`rgandi (Foto)

“O`zbekneftgaz” AJ Boshqaruvi raisi Mehriddin Abdullaev olib borilayotgan ishlar holatini o`rganish maqsadida “Buxoro” neftni qayta ishlash zavodida bo`ldi.
Boshqaruv raisi boshchiligidagi “Ishchi guruhi” “GTL” sintetik kerosinini saqlash uchun 5 ming kub metr hajmdagi 2 ta saqlash sig`imini qurilish ishlari bilan tanishdi.
O`z navbatida, 31 ming tonna sintetik kerosinni qayta ishlash borasida qilinayotgan ishlar holati o`rganildi.
Boshqaruv raisi qurilish ishlari belgilangan muddatlarda amalga oshirilmayotganini tanqid qildi va qurilish ishlariga mas`ul bo`lgan “Muborakneftgazmontaj” AJ rahbari Kushaev Bahrom Boltaevichni ogohlantirdi.
Belgilangan vazifalar o`z vaqtida ijro qilinishi hamda qisqa muddatda qurilish yakunlanishi kerakligi bo`yicha topshiriqlar berdi.
“GTL” sintetik kerosinini saqlash uchun qurilayotgan saqlash sig`imlarining qurish ishlarini joriy yilning iyun oyiga qadar to`liq yakunlash kerakligi bo`yicha vazifalarni belgilab berdi.
Shu o`rinda ta`kidlash kerakki, Boshqaruv raisi “Paxta neft bazasi” aynan Jamiyat mablag`larini tejalishi va bor imkoniyatlardan unumli foydalanish maqsadida “Buxoro” neftni qayta ishlash zavodi ixtiyoriga o`tkazilayotganini aytib o`tdi.
Aynan shu orqali 130 mlrd so`m mablag` tejab qolinayotgani va bu maqsadli ishlarda foydlanishi qo`shimcha qilindi.
Tashrif davomida qurilish ishlari Bosh loyihachisi O`zLITI mutaxassislari bilan birgalikda qurilish ishlarini sifatli yakunlash kerakligi alohida ta`kidlandi.
Sho` o`rinda ta`kidlash kerakki, ushbu qurilish ishlari zamirida yonilg`i mahsulotlarini ishlab chiqarish va raqobatdoshligini ta`minlash turadi.